**Številka: *546836-2/2020 / 1***

**Ljubljana, dne *06.08.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o podpisu Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo, v imenu Unije*

Naslov dokumenta v delovnem jeziku EU: *Proposal for a Council Decision on the signing, on behalf of the Union, of the Voluntary Partnership Agreement between the European Union and the Republic of Honduras on forest law enforcement, governance and trade in timber products to the European Union*

Datum dokumenta: *31.07.2020*

Številka dokumenta: *10059/20*

Medinstitucionalna oznaka: *2020/0158(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.16 - Delovna skupina za gozdarstvo*

**5. Organ, pristojen za dokončen sprejem stališča RS**:

*Državni zbor*

**6. Pravna podlaga za obravnavo v Državnem zboru**:

*Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; mag. Robert Režonja, generalni direktor za gozdarstvo in lovstvo*

**7. Roki**:

Predviden čas pričetka obravnave zadeve EU v institucijah EU: *2. polovica 2020*

Predviden čas sprejema zadeve EU v institucijah EU: *2. polovica 2020*

Rok za odziv organa: *24.8.2020*

Rok za obravnavo na seji Vlade in njenih odborih: *27.8.2020*

Rok za obravnavo predloga stališča RS v DZ: *11.9.2020*

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Primož Habjan, Sektor za gozdarstvo, Gregor Meterc, vodja Sektorja za gozdarstvo*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Darja Majkovič*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za gospodarski razvoj in tehnologijo, Ministrstvo za okolje in prostor, Ministrstvo za zunanje zadeve*

Kontaktna oseba organa: *Anton Horžen, MGRT; Inga Turk, MOP; mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog sklepa Sveta o podpisu Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo, v imenu Unije - 10059/20, ki se glasi:*

*Republika Slovenija podpira Predlog sklepa Sveta o podpisu Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo, v imenu Unije.*

*Republika Slovenija izpostavlja pomen skupne zaveze pogodbenic za trajnostno gospodarjenje z vsemi vrstami gozdov.*

*Predlog sklepa Sveta ne zadeva slovenskega gozdarstva.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem sklepom Generalni sekretariat Sveta EU pooblasti pogajalce Sporazuma v imenu Evropske unije za podpis Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo, s pridržkom sklenitve navedenega sporazuma.*

*Cilj tega sporazuma, ki je skladen s skupno zavezo pogodbenic za trajnostno gospodarjenje z vsemi vrstami gozdov, je vzpostaviti pravni okvir za zagotovitev, da so vsi lesni proizvodi iz tega sporazuma, ki se iz Hondurasa uvažajo v Unijo, proizvedeni zakonito, in tako spodbujati trgovanje s takimi lesnimi proizvodi. Ta sporazum zagotavlja tudi podlago za dialog in sodelovanje med pogodbenicama, namenjena olajševanju in spodbujanju celovitega izvajanja tega sporazuma ter okrepitvi izvrševanja zakonodaje in upravljanja na področju gozdov.*

*V akcijskem načrtu izvrševanja zakonodaje, upravljanja in trgovanja na področju gozdov (ang. Forest Law Enforcement, Governance and Trade - FLEGT) , ki ga je Svet EU potrdil leta 2003 , je predlagan niz ukrepov, ki obsegajo podporo državam proizvajalkam lesa, večstransko sodelovanje za preprečevanje trgovine z nezakonito pridobljenim lesom, podporo pobudam iz zasebnega sektorja ter ukrepe za odvračanje naložb v dejavnosti, ki spodbujajo nezakonito sečnjo. Temelj tega akcijskega načrta je vzpostavitev partnerstev v okviru izvrševanja zakonodaje, upravljanja in trgovanja na področju gozdov med EU ter državami proizvajalkami lesa, da bi se preprečila nezakonita sečnja. Leta 2005 je bil sprejel mehanizem, ki omogoča preverjanje zakonitosti lesa, uvoženega v EU na podlagi partnerstev FLEGT in sicer z Uredbo (ES) št. 2173/2005 o vzpostavitvi sheme izdajanja dovoljenj FLEGT za uvoz lesa v Evropsko skupnost. Leta 2005 je Evropska komisija na podlagi pooblastila, podeljenega s strani Sveta EU, začela pogajanja o partnerskih sporazumih FLEGT z državami proizvajalkami lesa .*

*Evropska komisija je na podlagi elementov pogajalskih smernic Sveta začela pogajanja z Republiko Honduras 2013. Pogajanja z Republiko Honduras z namenom sklenitve Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo so se uspešno zaključila s parafiranjem Sporazuma dne 14. junija 2018.*

*S tem sporazumom se vzpostavljajo okvir, institucije in sistemi za sistem zagotavljanja zakonitosti lesa za shemo izdajanja dovoljenj FLEGT. Vzpostavitev organa za izdajanje dovoljenj in sistema za preverjanje zakonitosti proizvedenega ali pridobljenega lesa, imenovanje neodvisnega nadzornika za pregled uspešnosti in učinkovitosti honduraškega sistema in pristojnih organov Unije ter določitev meril za oceno delovanja sistema pred prihodnjo odločitvijo o začetku izvajanja sheme za izdajanje dovoljenj FLEG tvorijo okvir za spremljanje skladnosti in neodvisno vrednotenje sistema ter vključuje jasno zavezo Hondurasa glede priprave zakonodaje, s katero se bo zagotovilo, da je bil les, izvožen iz Hondurasa in uvožen v EU, zakonito posekan v skladu z veljavno zakonodajo države sečnje.*

*Namen Sporazuma je namreč okrepiti upravljanje gozdov in izvrševanje zakonodaje, shema izdajanja dovoljenj FLEGT pa bo na trgu EU delovala kot zagotovilo, da je les, izvožen iz Hondurasa, zakonito pridobljen. Ko bodo izdane licence FLEGT, bo Sporazum olajšal skladnost uvoznikov EU z zahtevami Uredbe (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode , v kateri je navedeno, da se za les in lesne proizvode, zajete v dovoljenju FLEGT, šteje, da so bili zakonito pridobljeni v smislu navedene uredbe. V ta namen Sporazum določa uvozno kontrolo na mejah EU, kot je določena z Uredbo (ES) št. 2173/2005 o shemi izdajanja dovoljenj FLEGT in Uredbo (ES) št. 1024/2008 o podrobnih pravilih za njeno izvajanje.*

*Za namen izvajanja tega Sporazuma pogodbenici v treh mesecih od začetka veljavnosti tega sporazuma ustanovita Skupni odbor za izvajanje Sporazuma, ki pristojen za izvajanje in spremljanje tega sporazuma ter upravljanje neodvisnega nadzora. Odbor, katerega člani so imenovani predstavniki pogodbenic, tudi olajšuje dialog in izmenjave informacij med pogodbenicama glede sheme izdajanja dovoljenj FLEGT. Glavne naloge odbora so:*

*- priprava najmanj dveh sestankov letno prvi dve leti od začetka veljavnosti tega sporazuma, nato pa enega na leto,*

*- priprava načrta dela in pravilnika za skupne ukrepe,*

*- določitev poslovnika odbora,*

*- priprava, pregled, posodobitev in potrditev dokumentov in postopkov za izvajanje tega sporazuma,*

*- po potrebi ustanovitev delovne skupine ali drugih pomožnih organov za področja, na katerih je potrebno posebno strokovno znanje,*

*- sklenitev dogovora o metodi za spremljanje in ocenjevanje izvajanja in vpliva tega sporazuma*

*- objava letna poročila*

*Sporazum določa tudi načela sodelovanja zainteresiranih strani, zaščitne ukrepe na področju socialnega varstva, odgovornosti in preglednosti ter mehanizmi za pritožbe in poročanje o izvajanju Sporazuma ter njegovo spremljanje.*

*V luči krepitve zmogljivosti za izvajanje tega sporazuma se opredelijo dopolnilni in spremljevalni ukrepi na podlagi posvetovanj z institucijami, vključenimi v postopek, ugotovitev in priporočil na podlagi terenskih preskusov, opravljenih med postopkom pogajanj o tem sporazumu, ter priporočil iz različnih študij v zvezi z gozdarskim sektorjem v Honduras. Ukrepi (okrepitev usklajevanja med javnimi institucijami in drugimi akterji, povezanimi s tem sporazumom, krepitev zmogljivosti, strateški ukrepi, študije, pravni instrumenti) se financirajo iz lastnih sredstev honduraške vlade, prispevkov Evropske komisije in/ali držav članic Unije in drugih virov financiranja.*

*Sklep Sveta EU začne veljati na dan sprejetja. Sporazum začne veljati prvi dan v mesecu, ki sledi datumu, ko se pogodbenici pisno uradno obvestita, da so končani postopki, ki so za to potrebni. Sporazum velja pet let od začetka veljavnosti in se tiho podaljša za enako obdobje. Pri čemer lahko katera koli od pogodbenic odpove ta sporazum s pisnim uradnim obvestilom drugi pogodbenici. v tem primeru sporazum preneha veljati 12 mesecev po datumu takega uradnega obvestila.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*NI posledic za proračun RS in EU.*

Vpliv na gospodarstvo

*Pričakovati je pozitiven vpliv - sporazum bo prispeval k ustvarjanju delovnih mest (tudi socialni vidik), izboljšanju pogojev za naložbe, oblikovanju politike za načrtovanje rabe zemljišč ter podpiranju ponovne oživitve industrije v državi partnerici.*

Vpliv na javno upravo

*Ni pričakovati vpliva na javno upravo v RS.*

Vpliv na okolje

*Pričakovati je pozitiven vpliv - sporazum krepi trajnostno rabo gozdnih virov in posredno prispeva k ohranjanju zavarovanih območij in prostoživečih živali in rastlin ter gospodarjenje z njimi, vključno z njihovim varstvom, obnavljanjem, produktivno uporabo, ohranjanjem in spodbujanjem, ter spodbujanju trajnostnega razvoja države partnerice.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; dr. Robert Režonja, generalni direktor za gozdarstvo in lovstvo, Primož Habjan, Sektor za gozdarstvo, Gregor Meterc, vodja Sektorja za gozdarstvo***